A Fekete-tengertől a Kaszpi-tengerig az új Porsche Cayenne S társaságában

Porsche Performance Drive, Fekete-tengertől a Kaszpi-tengerig

**Trabzon.** Közép-Kelet Európa 10 országának 14 csapata vesz részt idén a harmadik Porsche Performance Drive-on, melynek útvonala a Fekete-tengert a Kaszpi-tengerrel köti össze izgalmas tájakon. A hosszútávú versenyt a csapatok az új Porsche Cayenne S modellel fogják teljesíteni, a rajtpisztoly Trabzonban, Törökországban dörül el, és a csapatok Grúzia felé veszik az irányt, ahol szebbnél-szebb tájakat bejárva jutnak el Batumi, Tbilisi és Stepantsminda városaiba, végül pedig a célba, Azerbajdzsán fővárosába, Bakuba.

A csapatok győzelme több tényezőből tevődik össze a Porsche Performance Drive versenyen: a Porsche Cayenne S fogyasztása mellett az egyes szakaszokon a pontos érkezés, valamint egyéb feladatok teljesítése adják ki a verseny végeredményét.

Minden csapat négy főből áll: három újságíróból, illetve egy Porsche képviselőből. A magyar küldöttség tagjai a 2014-es versenyen: Kovács Miklós (szerkesztő, vezess.hu) Szabó Péter (lapigazgató, Autó Pult), Pásztor Máté (főszerkesztő-helyettes, Men's Health), valamint Árvay Péter (Porsche, marketingvezető)

A verseny, mely egyben kaland is az összes résztvevőnek, Trabzonban kezdődik október 9-én, és október 13-ig tart a bakui cél eléréséig.

A következő csatornákon tudják figyelemmel követni a Porsche Performance Drive verseny alakulását:

Web - porscheperformancedrive.com/

Facebook - fb.com/porscheperfdriv

Twitter - twitter.com/porscheperfdriv

Instagram - instagram.com/porscheperfdriv